কেট বসওয়ার্থ
ক্যাথরিন অ্যান বসওয়ার্থ (জন্ম ২রা জানুয়ারি ১৯৮৩) একজন মার্কিন অভিনেত্রী ও মডেল। দ্য হর্স উইসপারার (১৯৯৮) এবং রিমেম্বার দ্য টাইটানস (২০০০) চলচ্চিত্রে গৌণ চরিত্রে অভিনয়ের পর ব্লু ক্রাশ (২০০২) চলচ্চিত্রে লক্ষণীয় চরিত্রে তার আবির্ভাব ঘটে। এছাড়াও তিনি স্বাধীন চলচ্চিত্র ওয়ান্ডারল্যান্ড (২০০৩)-এ ডন শিলার এবং বিয়ন্ড দ্য সি (২০০৪) চলচ্চিত্রে স্যান্ড্রা ডি চরিত্রে অভিনয় করেন। তিনি দ্য সুপারম্যান রিটার্নস (২০০৬) চলচ্চিত্রে লুইস লেন চরিত্রে অভিনয় করেন। এছাড়া স্ট্র ডগস (২০১১) এবং স্টিল এলিস (২০১৪) চলচ্চিত্রে তার ভুমিকা ছিল। ২০১৬ সালের ভৌতিক চলচ্চিত্র বিফোর আই ওয়েক-এর শ্রেষ্ঠাংশে অভিনয় করেছেন।